**RÁMCOVÁ DOHODA**

uzavretá v súlade s ust. § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a ust. § 117 zákona č. 343/2015 Z. z. o verejnom obstarávaní a zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

na dodanie predmetu zákazky: **Bezdotykový dávkovač dezinfekcie vrátane náplní**

**Článok 1**

**Účastníci rámcovej dohody**

Kupujúci: Východoslovenský ústav srdcových a cievnych chorôb, a.s.

Ondavská 8

040 11 Košice

Štatutárny orgán: doc. MUDr. František Sabol, PhD., MPH, predseda predstavenstva

Ing. Marián Albert, MBA, podpredseda predstavenstva

prof. MUDr. Mária Frankovičová, PhD., člen predstavenstva

Zodpovedný za plnenie

zmluvy : Mgr. Radoslava Semanová, MPH , vedúci lekárnik

IČO: 36 601 284

DIČ: 2022108704

IČ DPH: SK2022108704

Bankové spojenie: Slovenská sporiteľňa, a.s., č. účtu: 0445952274/0900,

IBAN: SK4809000000000445952274

Spoločnosť je zapísaná v Obchodnom registri Okresného súdu Košice I, vložka č. 1360/V, oddiel: Sa

(ďalej len „**kupujúci**“)

a

Predávajúci: ...............................................................

obchodný názov (podľa dokladu o oprávnení podnikať)

...............................................................

sídlo/adresa (podľa dokladu o oprávnení podnikať)

Štatutárny orgán: ...............................................................

meno, priezvisko, funkcia (podľa dokladu o oprávnení podnikať)

IČO: ...............................

DIČ: ...............................

IČ DPH: ...............................

Bankové spojenie: ...............................................................

názov peňažného ústavu, číslo účtu

Tel.: ...............................

Fax: ...............................

Spoločnosť zapísaná: ......................................................................................................

(ďalej len **„predávajúci**“)

(ďalej tiež spoločne označovaní aj ako **„účastníci dohody“**)

Rámcová dohoda s jedným účastníkom bez opätovného otvorenia súťaže (ďalej len „RD“) sa uzatvára na základe výsledku verejného obstarávania postupom pre zákazku s nízkou hodnotou, ktorej predmetom je **„Bezdotykový dávkovač dezinfekcie vrátane náplní“**.

**Článok 2**

**Predmet rámcovej dohody**

1. Predmetom tejto RD je:
   1. záväzok predávajúceho:
      1. jednorazovo dodať kupujúcemu Bezdotykový dávkovač dezinfekcie vrátane náplní (ďalej len „dávkovač“) definovaný v Prílohe č. 1 - Špecifikácia ponúkaného produktu, ktorá je neoddeliteľnou súčasťou tejto RD, a zároveň
      2. počas trvania tejto RD opakovane dodávať dezinfekčné náplne na základe kupujúcim vystavených objednávok (ďalej len „náplň“ a spoločne s dávkovačom označované všeobecne aj ako „tovar“) podľa aktuálnych prevádzkových potrieb kupujúceho,

1.2. záväzok kupujúceho za dodaný tovar zaplatiť predávajúcemu cenu uvedenú v Prílohe č. 2 - Štruktúrovaný rozpočet ceny, ktorá je neoddeliteľnou súčasťou tejto RD.

1. Dezinfekčná náplň v súlade s Prílohou č. 1 k tejto RD musí byť registrovaná v Registri biocídnych výrobkov sprístupnených na trhu v Slovenskej republike s prideleným registračným číslom na základe rozhodnutia, ktoré vydá Centrum pre chemické látky a prípravky v Slovenskej republike, resp. predávajúci predloží kupujúcemu iný ekvivalentný doklad v súlade s platnými predpismi v Európskej únii.
2. Ak predávajúci z objektívne nezavinených dôvodov nemá možnosť dodať tovar tvoriaci predmet tejto RD, je oprávnený po predchádzajúcom písomnom súhlase kupujúceho dodať jeho ekvivalent, t.j. tovar s rovnakými parametrami a vlastnosťami, pokiaľ tento ekvivalent neprevýši cenu tovaru uvedenú v Prílohe č. 2 tejto RD. Dôkazné bremeno týkajúce sa nemožnosti dodať dohodnuté druhy RD je na strane predávajúceho.
3. Kupujúci v písomnej objednávke špecifikuje rozsah plnenia v rámci opakovanej dodávky náplní realizovanej podľa tejto RD predávajúcim. Predávajúci berie na vedomie, že objednávanie tovaru je právom kupujúceho, nie jeho povinnosťou. Kupujúci sa nezaväzuje k pravidelným odberom náplní, ale vyhradzuje si právo priebežne aktualizovať a upravovať objem odberu tovaru v samostatných objednávkach v závislosti na potrebách kupujúceho. Kupujúci sa nezaväzuje k odobratiu tovaru v  maximálnom počte kusov uvedenom v Prílohe č. 2 tejto RD.

**Článok 3**

**Čas a miesto dodania**

1. Dávkovač a jeho súčasti podľa Prílohy č. 1k RD je predávajúci povinný dodať jednorazovo a to najneskôr do 7 pracovných dní odo dňa účinnosti tejto zmluvy. Predmetná dodávka zahŕňa okrem dodania tovaru do miesta dodania aj jeho odskúšanie a uvedenie do prevádzky, záručný list, vypracovanie a predloženie preberacieho protokolu. Konkrétny termín dodania tovaru oznámi predávajúci kupujúcemu najmenej jeden pracovný deň vopred a to kontaktnej osobe kupujúceho (bod 4 tohto článku).
2. Opakované dodávky dezinfekčných náplní podľa Prílohy č. 1 k RD sa budú realizovať do 24 hodín od doručenia písomnej objednávky predávajúcemu.
3. Za termín doručenia objednávky sa považuje faxové potvrdenie o bezchybnom doručení faxovej objednávky predávajúcemu a v prípade e-mailového zasielania objednávok sa bude považovať za termín doručenia objednávky potvrdenie o prečítaní e-mailu predávajúcim.
4. Kontaktnou osobou kupujúceho je: Mgr. Radoslava Semanová, MPH, vedúci lekárnik,

tel.: 055/789 1040, fax: 055/789 1043, e-mail: rsemanova@vusch.sk.

Kontaktnou osobou predávajúceho je : .......................................... .

1. Splnením dodávky sa rozumie dátum riadneho odovzdania a prevzatia tovaru dohodnutým spôsobom v mieste dodania uvedeného v tejto RD. Prevzatie tovaru potvrdzuje oprávnená osoba kupujúceho na preberacom protokole, resp. pri opakovaných dodávkach na dodacom liste, ktorý predloží predávajúci pri dodaní tovaru.
2. Dodací list musí obsahovať okrem povinných náležitostí aj číslo objednávky, číslo rámcovej dohody, jednotkovú cenu príslušnej položky bez DPH, s DPH, sadzbu DPH, celkovú cenu príslušnej položky bez DPH, s DPH. V prípade, ak je dodávaný tovar z krajiny EÚ (okrem SR), je dodávateľ povinný uviesť v dodacom liste. Okrem náležitostí uvedených v predchádzajúcej vete aj kód tovaru podľa aktuálne platného colného sadzobníka a údaj o krajine pôvodu tovaru (t.j. krajina, kde bol tovar vyrobený).
3. Predávajúci je povinný dodať kupujúcemu tovar v pracovných dňoch v čase od 07:00 hod. do 14:00 hod. na miesto dodania: Východoslovenský ústav srdcových a cievnych chorôb, a.s., Lekáreň VÚSCH, Ondavská 8, Košice.
4. Kupujúci má právo odmietnuť prevzatie tovaru a vrátiť ho na náklady predávajúceho v prípade, že sa predmet dodávky nezhoduje s predloženou zmluvnou ponukou predávajúceho a/alebo množstvo a druh sa nezhoduje s objednávkou kupujúceho a/alebo ak zistí preukázateľné vady dodaného tovaru a/alebo nedostatočnú kvalitu tovaru a/alebo ak nebola dodávka realizovaná v dohodnutom termíne. Predávajúci je povinný na vlastné náklady dodaný tovar odviezť z priestorov kupujúceho a dodať mu nový tovar. O neprevzatí tovaru spíšu poverení zástupcovia zmluvných strán záznam, resp. protokol, z ktorého bude zrejmý dôvod, pre ktorý kupujúci dodávku odmietol prevziať a náhradný termín plnenia.
5. Kupujúci zabezpečí prístup do priestorov určených ako miesto dodania podľa tejto RD pre osoby poverené predávajúcim na čas nevyhnutne potrebný na dodanie predmetu RD.

**Článok 4**

**Cena a platobné podmienky**

1. Zmluvná cena za predmet RD je zmluvnými stranami dohodnutá v zmysle zákona č. 18/1996 Z.z. o cenách v znení neskorších predpisov a jeho vykonávajúcej vyhlášky MF SR č.87/1996 Z.z. v znení neskorších predpisov na základe ceny uvedenej v ponuke, ktorú predložil predávajúci ako uchádzač v procese verejného obstarávania. Predávajúci nie je oprávnený zvýšiť zmluvne dohodnutú cenu z dôvodov akýchkoľvek ďalších či dodatočných nákladov na plnenie predmetu RD.
2. Kupujúci neposkytne predávajúcemu preddavok ani zálohu na predmet plnenia podľa tejto RD.
3. Cena predmetu plnenia zmluvy je výsledná cena pre kupujúceho a zahŕňa v sebe DPH, dopravné náklady vrátane doručenia a vyloženia predmetu plnenia zmluvy, clo a balenie.
4. Jednotkové ceny tovarov sú uvedené v Prílohe č. 2 - Štruktúrovaný rozpočet ceny k tejto RD.
5. V prípade, že predávajúci počas doby platnosti tejto RD poskytne kupujúcemu tovar vo zvýhodnených alebo akciových cenách, túto skutočnosť vopred písomne alebo e-mailom oznámi kupujúcemu. V takom prípade sa predávajúci zaväzuje fakturovať dodaný tovar v cenách zvýhodnených alebo akciových, pričom túto skutočnosť výslovne uvedie na faktúre.
6. Kupujúci zaplatí kúpnu cenu za objednaný a dodaný tovar na základe faktúry vystavenej predávajúcim po dodaní tovaru.
7. Faktúry musia mať náležitosti daňového dokladu v súlade so zák. č. 222/2004 Z. z. o dani z pridanej hodnoty v znení neskorších predpisov a musia obsahovať číslo tejto RD a číslo objednávky.
8. Lehota splatnosti faktúr je 60 dní od doručenia faktúry kupujúcemu. Faktúra je zaplatená v čase, kedy dôjde k odpísaniu platby z účtu kupujúceho.
9. Predávajúci je povinný k faktúre vždy priložiť kópiu objednávky kupujúceho ako povinnú prílohu faktúry. Predávajúci je rovnako povinný k faktúre priložiť kópiu dodacieho listu ako jej povinnú prílohu, okrem prípadov, kedy je faktúra doručená zároveň s dodacím listom.
10. V prípade, ak faktúra nebude obsahovať náležitosti podľa bodu 7. a/alebo 9. tohto článku RD, alebo ak bude faktúra vykazovať iné vecné alebo formálne nedostatky, je kupujúci oprávnený vrátiť ju predávajúcemu na opravu alebo doplnenie. V takom prípade nová lehota splatnosti začne plynúť dňom doručenia opravenej alebo doplnenej faktúry kupujúcemu.
11. Kupujúci nadobudne vlastnícke právo k dodanému tovaru výlučne až po úplnom zaplatení kúpnej ceny predávajúcemu.
12. Kupujúci si vyhradzuje právo vyžiadať si od predávajúceho kedykoľvek počas trvania zmluvného vzťahu dokumentáciu o prehodnotení ceny tovaru na trhu za účelom overenia aktuálnosti ceny.
13. Požaduje sa, aby v prípade ak predávajúci zistí, že cena na trhu je nižšia než je určená touto RD, bezodkladne, najneskôr však do 5 pracovných dní od zistenia tejto skutočnosti doručil kupujúcemu dodatok, predmetom ktorého bude upravená cena zistená podľa bodu 12. tejto RD.
14. V prípade, ak sa po uzatvorení tejto zmluvy preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v RD a dodávateľ už preukázateľne v minulosti za takúto nižšiu cenu plnenie poskytol, resp. ešte stále  poskytuje, pričom rozdiel medzi nižšou cenou a cenou podľa tejto zmluvy je viac ako 5% v neprospech ceny podľa tejto zmluvy, zaväzuje sa dodávateľ poskytnúť objednávateľovi pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou. V prípade nesplnenia uvedeného záväzku predávajúcim, je kupujúci oprávnený uplatniť zmluvnú pokutu vo výške rozdielu stanoveného podľa predchádzajúcej vety.

**Článok 5**

**Zodpovednosť za škody a záručné podmienky**

1. Predávajúci je povinný dodať predmet RD v množstve, sortimente a kvalite v súlade s touto RD a objednávkami kupujúceho.
2. Predávajúci poskytuje kupujúcemu záruku na tovar v dĺžke minimálne 24 mesiacov a to odo dňa podpísania preberacieho protokolu. Záruka sa nevzťahuje na nedostatky a vady, ktoré vznikli nesprávnou manipuláciou s tovarom.
3. Predávajúci sa zaväzuje dodávať náplne, u ktorých v čase dodania uplynula výrobcom stanovená expiračná doba v rozsahu maximálne do 40% a zároveň ktoré budú mať počas výrobcom stanovenej expiračnej doby požadované kvalitatívne a technické parametre. V prípade dodania náplní s ohrozenou expiráciou (t.j. nad 40%), je kupujúci oprávnený tieto odmietnuť prevziať.
4. Predávajúci sa zaväzuje poskytnúť kupujúcemu záručný servis na dodané zariadenia a príslušenstvo (t.j. dávkovače a súvisiacich časti podľa Prílohy č.1 k RD) s nástupom na servisný výkon v mieste dodania najneskôr do 1 pracovného dňa od nahlásenia poruchy/vady faxom, telefonicky................................................ alebo elektronickou poštou na emailovú adresu :........................... .
5. V prípade, ak vadu na zariadení nie je možné odstrániť do 48 hodín odo dňa nástupu predávajúceho na servisný výkon podľa bodu 4. tohto článku, zaväzuje sa predávajúci poskytnúť kupujúcemu bezodkladne náhradný tovar po dobu trvania opravy, ktorý zodpovedá špecifikácii uvedenej v Prílohe č.1 k tejto RD, ak sa účastníci dohody nedohodnú inak. O odovzdaní a prevzatí náhradného tovaru bude spísaný protokol.
6. V prípade, ak vadu tovaru nie je možné odstrániť najneskôr do 30 kalendárnych odo dňa nahlásenia vady podľa bodu 5 tohto článku RD, predávajúci sa zaväzuje dodať kupujúcemu nový tovar, zodpovedajúci špecifikácii uvedenej v Prílohe č.1 k tejto RD. O odovzdaní a prevzatí nového tovaru bude spísaný protokol.
7. V prípade, ak predávajúci po nahlásení vady tovaru dodá kupujúcemu náhradný tovar podľa bodu 5. tohto článku RD a následne sa preukáže, že vada tovaru bola spôsobená nesprávnou manipuláciou kupujúcim, je oprávnený požadovať od kupujúceho náhradu nákladov súvisiacich s vykonanou opravou, ako aj náklady súvisiace s dodaním náhradného tovaru.
8. Predávajúci sa zaväzuje, že pri odstraňovaní vád tovaru podľa tohto článku RD, bude používať výhradne originálne a nepoužívané náhradné diely výrobcu rovnakého typu zariadenia aký je predmetom opravy.
9. Pri uplatnení zodpovednosti predávajúceho za vady dodaného tovaru sa postupuje v zmysle ustanovení § 422 až § 442 Obchodného zákonníka.
10. Kupujúci je povinný vady tovaru písomne oznámiť predávajúcemu bez zbytočného odkladu po ich zistení, najneskôr však do uplynutia dohodnutej záručnej doby.
11. Oznámenie kupujúceho o vadách obsahuje najmä:
12. označenie a číslo RD,
13. označenie a číslo objednávky (ak je to relevantné),
14. názov, označenie a typ reklamovaného tovaru,
15. popis poruchy/vady,
16. číslo dodacieho listu, príp. iné určenie času dodania,
17. voľbu nároku z vád tovaru kupujúcim.
18. Na účely tejto zmluvy sa oprávnenou reklamáciou rozumie každá reklamácia, ktorá sa týka poruchy/vád dodaného tovaru.

**Článok 6**

**Trvanie a záväznosť rámcovej dohody**

1. RD sa uzatvára na obdobie 12 mesiacov odo dňa nadobudnutia jej účinnosti a zároveň do doby naplnenia maximálneho finančného rozsahu Prílohy č. 2 tejto RD v závislosti od toho, ktorá z uvedených skutočností nastane skôr.
2. Zmluvné strany majú právo ukončiť platnosť tejto RD:
3. písomnou dohodou oboch zmluvných strán,
4. písomnou výpoveďou v 1-mesačnej výpovednej lehote bez udania dôvodu,
5. písomnou výpoveďou v 1-mesačnej výpovednej lehote z dôvodov uvedených v článku 4 bode 13. tejto RD,
6. odstúpením od RD v prípade podstatného porušenia zmluvných povinností niektorej zo zmluvnej strany.
7. Za podstatné porušenie tejto RD zo strany kupujúceho sa považuje neuhradenie faktúry do 30 dní po lehote splatnosti.
8. Za podstatné porušenie tejto RD zo strany predávajúceho sa považuje porušenie zmluvných povinností, a to predovšetkým akékoľvek omeškanie predávajúceho s riadnym plnením predmetu RD podľa dohodnutých zmluvných podmienok. Zároveň sa za podstatné porušenie zmluvy považuje omeškanie dodávateľa s riadnym odstránením vád podľa článku 5 tejto RD. Kupujúci je oprávnený odstúpiť od RD aj v prípade opakovaného (t.j. dvakrát a viac) nedodania tovaru.
9. Kupujúci je v prípade, ak to vzhľadom na charakter a povahu predmetu tejto RD relevantné, oprávnený od tejto RD odstúpiť v celom rozsahu, ak mu predávajúci písomne oznámi, že nie je z objektívnych alebo subjektívnych dôvodov schopný plniť dodávky zmluvného tovaru alebo dodávky niektorého jeho druhu podľa tejto RD. Odstúpenie od zmluvy je účinné dňom doručenia písomného odstúpenia od zmluvy predávajúcemu.
10. Výpovedná lehota podľa bodu 2. písm. b) a c) tohto článku RD začína plynúť prvým dňom nasledujúceho mesiaca po doručení výpovede druhej zmluvnej strane.
11. Odstúpenie od RD je účinné dňom doručenia písomného odstúpenia od RD druhej zmluvnej strane.
12. Počas platnosti a účinnosti RD predávajúci nie je oprávnený (teda nesmie) svoje dodávateľské práva na predmet RD, ktoré mu vyplývajú zo zmluvného vzťahu uzavretého na základe výsledku verejného obstarávania s kupujúcim, previesť na iného dodávateľa alebo odstúpiť inému dodávateľovi.

**Článok 7**

**Úroky z omeškania a zmluvné pokuty**

1. V prípade nedodržania dohodnutého termínu dodania tovarov predávajúcim, je kupujúci oprávnený účtovať predávajúcemu úrok z omeškania vo výške 0,05 % za každý deň omeškania z celkovej ceny objednaného predmetu plnenia.
2. Kupujúci má nárok na úrok z omeškania vo výške 0,05 % za každý deň omeškania z ceny objednaného tovaru až do doby dodania bezchybného tovaru v prípade, ak kupujúci odmietne prevzatie dodávky z dôvodu, že sa predmet dodávky nezhoduje s predloženou zmluvnou ponukou predávajúceho a/alebo množstvo a/alebo druh dodaného tovaru sa nezhoduje s objednávkou kupujúceho.
3. Ak je kupujúci v omeškaní so splnením svojho peňažného záväzku podľa tejto RD, je predávajúci oprávnený účtovať kupujúcemu úrok z omeškania vo výške 0,05 % z nezaplatenej sumy za každý deň omeškania.
4. Ak je predávajúci v omeškaní s vybavením oprávnenej reklamácie vadného tovaru, je kupujúci oprávnený účtovať predávajúcemu zmluvnú pokutu vo výške 0,05 % za každý deň omeškania z celkovej ceny vadného tovaru.

**Článok 8**

**Vyššia moc**

1. Zmluvné strany sú zbavené zodpovednosti za čiastočné alebo úplné neplnenie zmluvných povinností podľa tejto RD v prípade, že toto neplnenie je v dôsledku vyššej moci. Pre účely tejto RD sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr. vojna, mobilizácia, štrajk, živelné pohromy, povstanie a pod..
2. Tá zmluvná strana, ktorá sa odvolá na vyššiu moc, je povinná to oznámiť druhej zmluvnej strane najneskôr do 5 dní od vzniku tejto skutočnosti a môže požiadať o prípadnú úpravu podmienok RD.
3. Na požiadanie zmluvnej strany, ktorej boli avizované okolnosti vyššej moci, je povinný oznamovateľ predložiť hodnoverný dôkaz.
4. Ak nedôjde k dohode, má zmluvná strana, ktorá sa odvolala na vyššiu moc, právo odstúpiť od tejto RD. Účinky odstúpenia nastanú dňom doručenia oznámenia druhej zmluvnej strane.
5. Ak okolnosti vyššej moci netrvajú dlhšie ako 3 mesiace, zmluvní partneri sú povinní plniť svoje povinnosti vyplývajúce z tejto zmluvy, pričom lehota plnenia sa predlžuje o dobu trvania vyššej moci.

**Článok 9**

**Záverečné ustanovenia**

1. Zmluvné strany prehlasujú, že v čase uzavretia tejto RD im nie sú známe žiadne okolnosti, ktoré by bránili, alebo vylučovali uzavretie takejto RD, resp. ktoré by mohli byť vážnou prekážkou jej plnenia.
2. Akékoľvek zmeny a doplnenia tejto RD sa môžu robiť výlučne formou písomných dodatkov, ktoré musia byť odsúhlasené a potvrdené podpismi oboch zmluvných strán a stanú sa jej neoddeliteľnou súčasťou.
3. V prípadoch, ktoré nie sú v RD uvedené, riadi sa vzťah zmluvných strán príslušnými ustanoveniami Obchodného zákonníka SR a príslušných právnych predpisov platných v Slovenskej republike.
4. Účastníci dohody sa zaväzujú písomne oznámiť všetky zmeny údajov dôležitých pre bezproblémové plnenie RD druhej zmluvnej strane (napr. zmena sídla, obchodného mena, bankového spojenia a pod.).
5. Neoddeliteľnou súčasťou tejto RD sú jej prílohy:

* Príloha č. 1 – Špecifikácia ponúkaného produktu,
* Príloha č. 2 – Štruktúrovaný rozpočet ceny predmetu zákazky.

1. RD bola vyhotovená v piatich exemplároch, pričom predávajúci dostane dve vyhotovenia a kupujúci tri vyhotovenia.
2. RD nadobúda platnosť a účinnosť dňom jej podpisu obidvoma zmluvnými stranami a jej účinnosť nastane v deň nasledujúci po dni, kedy bola zmluva zverejnená v Centrálnom registri zmlúv.

V...................dňa ........... V Košiciach dňa...................

Za predávajúceho: Za kupujúceho:

................................................... ...............................................................

Meno, štatutárny orgán, podpis doc. MUDr. František Sabol, PhD., MPH predseda predstavenstva Východoslovenský ústav srdcových

a cievnych chorôb, a.s.

.......................................................... Ing. Marián Albert, MBA

podpredseda predstavenstva Východoslovenský ústav srdcových

a cievnych chorôb, a.s.

..............................................................

prof. MUDr. Mária Frankovičová, PhD.

člen predstavenstva

Východoslovenský ústav srdcových

a cievnych chorôb, a.s.